যাদবপুরে প্রাক্তন প্রেমিকের গুলি, হুলস্থুল কাণ্ড

কলকাতা: ভর সন্ধ্যায় যাদবপুরে (Jadavpur) যুবতীকে লক্ষ্য করে গুলি (Gunshot) চলল। সূত্রের খবর, যুবতীকে লক্ষ্য করে গুলি ‘প্রেমিকে’র। যদিও লক্ষ্যভ্রষ্ট হওয়ায় একটুর জন্য প্রাণে রক্ষা পেলেন যুবতী। ঘটনাকে কেন্দ্র করে তীব্র চাঞ্চল্য তৈরি হয়। ঘটনার খবর পেয়ে ইতিমধ্যে ঘটনাস্থলে পৌঁছেছে পুলিশ। অভিযুক্তের খোঁজে শুরু হয়েছে তল্লাশি।

পুলিশ সূত্রে খবর, সোমবার রাতে বিজয়গড়ের (Bijoygarh) একটি গলির কাছে এই ঘটনা ঘটে। যুবতীকে লক্ষ্য করে গুলি (Gunshot) চালানোর অভিযোগ উঠেছে তাঁর প্রাক্তন প্রেমিকের বিরুদ্ধে। গুলি লক্ষ্যভ্রষ্ট হওয়ায় প্রাণে বেঁচে যান ওই যুবতী (Woman)। জানা গিয়েছে, যুবতী দীর্ঘদিন বেঙ্গালুরুতে চাকরি করতেন। সেখানেই অভিযুক্ত যুবকের সঙ্গে তাঁর পরিচয় এবং পরে প্রেমের সম্পর্ক গড়ে ওঠে। পরে সেই সম্পর্ক অবনতি ঘটলে, বিচ্ছেদ হয়। অভিযোগ, বেঙ্গালুরুতে ওই যুবতীর উপর ওই যুবক হামলাও চালায়। তখনও কোনওমতে প্রাণে বেঁচে যান যুবতী। এর পর ভয়ে বেঙ্গালুরু থেকে চাকরি ছেড়ে কলকাতায় চলে আসেন ওই যুবতী। এখানেই কাজ করতে শুরু করে।

আরও পড়ুন: ছটপুজো শুরু গঙ্গা বা জলাশয় সূর্যের আবাহন

জানা যায়, সোমবার সন্ধ্যায় যাদবপুরের বিজয়গড়ের বাসিন্দা ওই যুবতীর পিছু নেয় যুবক। অভিযুক্ত ওই যুবক জোর করে একটি গলির কাছে নিয়ে যায় ওই যুবতীকে। নতুন করে সে প্রেম নিবেদন করে বলে দাবি। এমনকী সম্পর্ক ঠিকঠাক করে তাঁর কাছে ফিরে আসতে সে জোর করে বলেও অভিযোগ। কিন্তু সেই প্রস্তাবে ওই যুবতী রাজি হননি। পকেট থেকে আগ্নেয়াস্ত্র বের করে প্রথমে তাঁকে ভয় দেখায় অভিযুক্ত যুবক। পালানোর চেষ্টা করলেই ওই যুবতীকে লক্ষ্য করে গুলি চালায় ওই যুবক। যদিও সেটি তাঁর শরীরে লাগেনি। কোনওমতে তাঁর শরীরের পাশ দিয়ে একটি দেওয়ালে গিয়ে লাগে। যুবক ঘটনাস্থল থেকে পালিয়ে যায়। যদিও দক্ষিণ কলকাতারই বাসিন্দা যুবককে পুলিশ চিহ্নিত করেছে। তার সন্ধানে তল্লাশি চালানো শুরু হয়।

দেখুন ভিডিও